Berbec
Berbecii sunt parteneri devotați în general. Însă pot exista surprize și din partea lor. Dacă târziu în relație apar diferite provocări de comunicare, șansele ca aceștia să caute fericirea și atenție în altă parte sunt destul de mari.
Nativilor Berbec nu le place să stagneze. Dacă simt că relația lor nu mai are cum să evolueze, preferă să se despartă de partener în tinerețe, însă atunci când acest lucru se întâmplă la maturitate, când au o căsnicie și copii, lucrurile sunt mai complicate. Dacă și-ar părăsi familia ar însemna să rănească persoanele la care ține, așa că preferă să înșele căutând iubirea în altă parte. Ei speră că infidelitatea lor va rămâne secretă, făcând acest lucru din cauza unui conflict interior și nicidecum din cauza partenerului.
Capricorn
Capricornii sunt persoane loiale și de cele mai multe ori reușesc să fie fideli într-o relație. Cu toate acestea, odată cu trecerea timpului, comportamentul și dorințele lor se schimbă, acest lucru putând avea un impact important asupra relației.
Astfel, dacă un Capricorn se căsătorește devreme (de exemplu înainte de împlinirea vârstei de 25 de ani) sau înainte de atingerea anumitor obiective, există o mare șansă ca acesta să își înșele partenerul atunci când trec printr-o perioadă dificilă.
De cele mai multe ori, nativul Capricorn va simți că și-a depășit din anumite puncte de vedere partenerul și, fără să existe și alte cauze la mijloc, se va gândi serios la o posibilă aventură, spun astrologii. Cu toate acestea, în cazul acestei zodii, o bună comunicare ar putea împiedica acest lucru, însă chiar și așa va exista mereu acest pericol.
Vărsător
Vărsătorii sunt în general o zodie destul de stabilă, care apreciază și preferă relațiile serioase, însă chiar și așa și în cazul lor poate apărea o criză a vârstei mijlocii.
În acea perioadă sensibilă comportamentul și atitudinea lor se va schimba. Fie vor rămâne loiali, respectând relația, fie vor căuta lucruri mai interesante în aventuri extraconjugale. Dacă își păstrează interesul pentru căsnicia lor, aceasta nu este în pericol, însă își dorește să experimenteze lucruri noi, este posibil să caute o altă persoană.
Astfel, infidelitatea are de-a face cu schimbările. Schimbările care apar în perspectiva unei persoane, precum și cele care apar într-o relație. Pur și simplu anumite zodii sunt mai afectate de aceste lucruri decât altele, iar situațiile de acest tip pot afecta orice cuplu.